text: Lokale parti-ledere får honorar
  27 oktober 2014 kl. 05.42
  Dansk Folkepartis formand, Kristian Thulesen Dahl fra Thyregod, får 308.000 kroner i honorar om året af partiet. 
  Liberal Alliances partileder, Anders Samuelsen fra Horsens, får også et supplement af partiet oven i deres Folketingsløn, men partiet vil ikke oplyse hvor meget.
  Nogle partiformænd forgyldes med flere hundredetusinde kroner oven i deres løn fra Folketinget om året fra partikassen, mens andre kan hive nul kroner ekstra ind. Det viser en gennemgang af partiformændenes lønninger, som Søndagsavisen har foretaget.
  Lars Løkke er absolut topscorer blandt sine formandskollegaer, når Venstres forretningsudvalg aktiverer partiets ordning om honorar fra 1. november, eftervederlaget som statsminister udløber 1. november. En ordning, partiet også havde, da Anders Fogh Rasmussen var formand.
  Og da Helle Thorning-Schmidt ikke var statsminister, betalte Socialdemokraterne 240.000 kroner ekstra til hende om året.
  Og det er vel at mærke oven i en løn fra Folketinget på mere end 600.000 kroner.
  Hverken Enhedslistens politiske ordfører Johanne Schmidt-Nielsen, SF?s Pia Olsen Dyhr, De radikales Morten Østergaard eller den konservative formand Søren Pape Poulsen får honorar af partiet.
  